САОПШТЕЊЕ ЗА ЈАВНОСТ
Дана 25.03.2021. године, у просторијама стечајног управника Агенције за лиценцирање стечајних управника, у Београду, Теразије бр. 23, са почетком у 14:00 часова, била је заказана продаја имовине стечајног дужника ЈВС ВЕТЕРИНАРСКА СТАНИЦА ШИД у стечају, Шид . као правног лица методом јавног надметања по огласу о продаји објављеном дана 20.02.2021. године.
Резиме отказане продаје:
Разлог отказивања предметне продаје је чињеница да стечајни управник ни у накнадном року, по објављивању огласа, а до дана одржавања заказане продаје, није од надлежних органа добио све тражене додатне податке, који се односе на катастарске парцеле бр. 734 уписане у Лист непокретности бр. 16 КО Кукујевци, по врсти земљиште у грађевинском подручју, земљиште у државној својини са правом коришћења, уписаним у корист стечајног дужника, и катастарске парцеле бр. 2238 уписане у Лист непокретности бр. 1371 КО Беркасово, по врсти јавно грађевинско земљиште у државној својини са правом коришћења, уписаним у корист стечајног дужника, а који подаци би омогућили продају правног лица са аспекта Закона о враћању одузете имовине и обештећењу.
Износи уплаћени на име откупа продајне документације и означеног депозита биће враћени у целости, у року од наредна два радна дана, уплатoм на рачун означен у Пријави за учешће на јавном надметању. 

Из наведених разлога стечајни управник је продају заказану за 25.03.2021. године прогласио ОТКАЗАНОМ.

